Diari Oficial de la Generalitat Valenciana


Sumari del DOGV 143, del 26-01-1984 (1984/802650)

RESOLUCIÓ de 20 de desembre de 1983, de la Direcció General de Desenvolupament Agrari, de la Conselleria d'Agricultura, Pesca i Alimentació, per la qual es regula l'aplicació del Programa de Millora Estructural de la Producció Lletera i les Ordres Ministerials de 24 de març de 1983 i 3 d'agost de 1983.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   143

Data del DOGV
:   26-01-1984

Secció del DOGV
:   ALTRES DISPOSICIONS

Número del document
:   1984/802650


Data del document
:   20-12-1983

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Resolució de 20 de desembre de 1983, de la Direcció General de Desenvolupament Agrari, de la Conselleria d'Agricultura, Pesca i Alimentació, per la qual es regula l'aplicació del Programa de Millora Estructural de la Producció Lletera i les Ordres Ministerials de 24 de març de 1983 i 3 d'agost de 1983.  
La normativa legal bàsica per al desenvolupament del programa nacional de millora de l'estructura i organització productiva del sector de producció de llet és constituïda pel Reial Decret 2166/1981, de 3 de juliol, pel qual s'aprova el Reglament Estructural de la Producció Lletera; els Acords del Consell de Ministres de 12 de febrer de 1982 i 27 de juliol de 1983, l'Ordre del Ministeri d'Agricultura i Pesca de 21 d'octubre de 1981, per la qual es regula el Registre Provisional d'Explotacions Ramaderes de Producció de Llet; l'Ordre del Ministeri d'Agricultura Pesca i Alimentació de 24 de març de 1982 i la de 3 d'agost de 1983, per la qual es regula l'aplicació de subvencions per a la millora de les explotacions ramaderes previstes en el Reglament Estructural de la Producció Lletera.   
El Reial Decret de Transferències de 29 de desembre de 1981, núm. 3533/81, atribueix a la Comunitat Autònoma Valenciana, entre altres competències, l'execució dels programes i actuacions d'interés en relació amb l'ordenació i el foment de les produccions agràries. Aquesta execució implica conseqüentment el desplegament específic i l?aplicació dins del seu territori dels criteris, finalitats, requisits i objectius que els programes generals estableixen.   
Per tal d'instrumentar l'aplicació del que contenen les disposicions esmentades, a efecte de la gestió administrativa adequada, i de facilitar la necessària coordinació interterritorial per a harmonitzar el desplegament d'aquest programa nacional amb l'ordenació econòmica del sector, consultades les Organitzacions Professionals Agràries, i d'acord amb aquestes en els aspectes determinats a l'efecte en el Reglament Estructural de la Producció Lletera, aquesta Direcció General ha resolt disposar:   
Primer  
L'aplicació de les ajudes previstes en el Reglament Estructural de la Producció Lletera i en les disposicions concordants, només podrà recaure sobre les explotacions de ramat vacú lleter existent a la publicació del Reglament esmentat.   
Aquesta circumstància caldrà justificar-la acreditant que les explotacions per a les quals se sol·liciten les ajudes figuren inscrites al Registre Provisional regulat per Ordre del Ministeri d'Agricultura i Pesca de 21 d'octubre de 1981.   
Segon  
La concessió d'ajudes té per finalitat la millora de les deficiències estructurals i d'organització productiva de les explotacions, per tal que puguen aconseguir el reconeixement oficial de "Granges de Producció Lletera".   
Tercer  
Les ajudes per a cada cas seran aprovades per la Direcció General de Desenvolupament Agrari. Per als préstecs sense subvenció es requerirà informe favorable.   
Conseqüentment, la concessió esmentada estarà condicionada al fet que els titulars de les explotacions beneficiàries de les ajudes subscriguen el compromís d'efectuar en un termini no superior a 5 anys totes les millores necessàries per a aconseguir la condició de Granges de Producció Lletera, i que són les següents:   
1. Disposar en la mateixa explotació (en finca pròpia o arrendada) de base territorial suficient que proporcione com a mínim el 60-70 % de l'alimentació.   
Per a ramaderies localitzades en les proximitats de les indústries de transformació agro-alimentàries i semblants, es podrà substituir l'exigència a què fa referència el paràgraf precedent per la de contracte de subministrament dels desperdicis, formalitzats entre elles, de forma que en virtut d'aquests contractes les explotacions afectades puguen cobrir el 60-70 % de l'alimentació en forma de productes alimentaris fibrosos.   
2. Que tot el ramat estiga sotmés a control sanitari oficial de tuberculosi, brucellosi, mamitis i d'aquelles altres malalties que, en el seu cos, es determinen.   
3. Posseir el mínim de vaques de producció lletera següent:   
-Per a explotacions familiars i Nuclis Veïnals de Lliurament de Llet: 11 vaques.   
-Per a empreses: 31 vaca.   
-Per a explotació de grup: 21 vaca.   
4. Que els estables tinguen les condicions higièniques següents:   
a) Estar suficientment lluny d'establiments insalubres, així com d'altres possibles fonts de contaminació.   
b) Disposar d'aigua potable en quantitat suficient.   
c) Comptar amb un dispositiu adequat per a l'evaquació i ús de fem..   
d) Tenir revestiment de sastre, parets i terra de material idoni per a realitzar eficaçment la neteja i la desinfecció.   
e) Disposar de capacitat, il·luminació i ventilació adequades a les exigències del nombre d'animals que hagen d'albergar.   
Els estables de tipus obert poden ser senzills cobertiços protectors dels animals dels agents atmosfèrics, i que compten amb sol impermeable en les zones de descans, i amb un bon drenatge als corrals d'exercici.   
5. Equip mecànic de munyir, instal·lat al mateix estable o en sala de munyir independent, segons les dimensions i característiques de l'explotació.   
6. Local de condicions higièniques adequades per a filtrar, refrigerar i conservar la llet, dotat d'aigua corrent, desguasssos, ben ventilat i protegit d'insectes i rosegadors.   
No serà obligatori aquest local quan s'hi dispuse d'instal·lació de caràcter col·lectiu, comuna per a diverses granges, amb les mateixes exigències.   
7. Els equips mecànics de munyir, de filtrat i refrigeració de llet hauran d'estar homologats pel Ministeri d'Agricultura, Pesca i Alimentació.   
Tots els objectius precedents s'ajustaran a criteris de racionalitat concordants amb la classe i dimensions de l'explotació i amb les condicions i peculiaritats del àrea on estiga ubicada.   
Quart  
La concessió de subvencions abastarà els conceptes següents:   
Subvencions directes Per a millores concretes.  
 Per a millores integrals.  
Subvencions mitjançant Per a millores integrals préstecs subvencionats  
Les subvencions directes corresponen a les millares que financia el mateix grup ramader o l'agrupació i per les quals rep, una vegada fetes, el percentatge de la inversió establert.   
Dins d'aquest grup hi ha millores concretes que no abasten la totalitat de les necessàries per a la granja de producció lletera i que permeten al ramader de programar la transformació de la seua explotació en granja de producció lletera en un màxim de 5 anys.   
La millora directa integral és la que aconsegueix d'una vegada i en el termini d'un any la condició de Granja de Producció Lletera per a l'explotació.   
La subvenció als préstecs obtinguts per a la realització de millores inclou exclusivament millores integrals que en el termini màxim de 2. anys obté la condició de Granja de Producció Lletera, llevat del cas que per les característiques pròpies de la transformació a fer caiga ampliar el termini.   
La millora integral haurà d'incloure totes les accions necessàries per a aconseguir la condició de Granja de Producció Lletera: munyit mecànic, refrigeració, millora farratgera, tanques, regadius, estables, prats i altres instal·lacions, així com l'adquisició de ramat sense passar els límits establerts per la Direcció General de Desenvolupament Agrari per a cada tipus d'explotació.   
Els préstecs de caràcter oficial tindran els límits següents:   
1. Per a l'adquisició de rámat serà condició indispensable que els efectius ja existents a l'explotació hagen estat sanejats i que l'adquirit de nou estiga exempt de tuberculosi i brucellosi.   
El finançament del préstec oficial abastarà exclusivament els efectius següents:   
-Explotacions familiars i d'empresa. La diferència entre les que té inscrites i el límit de 31.   
-Per a les de grup. La diferència entre les que té inscrites i el número que resulte de multiplicar 31 pel nombre de socis amb explotació inscrita al Registre Provisional.   
2. Per a la resta de les inversions el préstec oficial màxim arribaria a cobrir fins el 70 o 80 %, en el seu cas de les necessitats d'inversió màxima següents:   
-Per a explotacions familiars o d'empresa inscrites amb menys de 31 vaca, el màxim computable serà el de 31 vaca.   
-Per a explotacions amb més de 31 vaca, el número màxim acceptable per al càlcul serà el corresponent a la inscripcio.   
-Per a explotacions de grup el límit màxim serà el que resulte de multiplicar 31 pel nombre de socis.   
El préstecs tindran una subvenció consistent en l'abonament per l'Administració de les tres primeres anualitats d'amortització sense superar cada una el 10 % del préstec.   
En substitució total o parcial de l'ajuda per via del crèdit subvencionat, els titulars de les explotacions lleteres que presenten programes de millora integral per a accedir a la condició de granja de producció lletera podran accedir a una subvenció directa fins al 25 % de la inversió en el cos de Cooperatives i altres explotacions registrades. Les subvencions que es concedesquen pels conceptes indicats seran incompatibles amb qualsevol altra ajuda oficial destinada a aquests.   
Cinqué  
La tramitació administrativa per a la concessió d'ajudes s'ajustarà al procediment següent:   
1. Les sol·licituds, dirigides a la Direcció General de Desenvolupament Agrari de la Conselleria d'Agricultura, Pesca i Alimentació, seran presentades en les "Jefaturas" Provincials de Producció Animal. A les sol·licituds s'adjuntarà el programa de Millora concreta o integral a fer.   
Els impresos de sol·licitud podran obtenir-los en la mateixa "Jefatura", així com en les Agències Comarcals d'Extensió Agrària, que a petició dels agricultors podran enviar les sol·licituds esmentades a les "Jefaturas" Provincials de Producció Animal.   
2. Estudi de la petició i comprovació i informe dels Serveis de la Conselleria.   
3. Dictamen i aprovació, si s'escau, de la Direcció General de Desenvolupament Agrari.   
4. Comunicació de l'aprovació a l'interessat per tal que faça la millora.   
Sisé  
Per a la concessió de préstecs subvencionats, el procediment de tramitació serà el següent:   
1. Presentació del programa de millora integral amb el pressupost a les Unitats anteriorment indicades.   
2. Una vegada aprovat l'expedient per la Direcció General de Desenvolupament Agrari, l'interessat haurà de gestionar el crèdit del Banc de Crèdit Agrícola o Entitat Col·laboradora, la concessió del qual haurà de comunicar-la a la Direcció General de Desenvolupament Agrari.   
Aquest document donarà lloc a la firma d'un conveni entre el beneficiari i la Direcció General de Desenvolupament Agrari, per a la realització de les obres en el termini màxim d'un any, ampliables en circumstàncies molt justificades   
Seté  
En tot cas les subvencions directes per a millores concretes només seran atorgades quan en Serveis Oficials d'aquesta Conselleria comproven la realització de les obres.   
Per a millores integrals o parcials realitzades en base als préstecs del BCA o Entitats col·laboradores, la comprovació de la realització caldrà fer-la com a màxim a l'any de la concessió del préstec corresponent.   
València, a 20 de desembre de 1983.   
El Director General de Desenvolupament Agrari,  
GONÇAL CARBONELL I USO